பாதுகையின் தங்கம் நல்ல ஆச்சார்யன். இந்திரநீலக்கற்கள் பாசுரங்கள். இந்த பாசுரங்களின் கருத்தையறிந்து, வேறு உபாயம் ஏதும் நாடாமல், பாசுரபக்தியினாலே பகவானின் திருவடிகளில் நிலைபெறுகின்றான் ஆச்சார்யன். இந்த ஆச்சார்யன் திருவடிகளில் சரணடைந்த பிரபந்நன், ஜீவ ஸ்வரூபம், பரமாத்மா ஸ்வரூபம் முதலானவைகளை உள்ளபடி அறிந்து தெளிகின்றான். அதன் பிறகு, எப்படி தங்கமும் ஓட்டாஞ்சல்லியும் ஒன்றாகத் தெரிகின்றதோ, அதுபோன்று, அவனுக்கு ப்ரும்மபட்டமே கொடுத்தால் கூட, அவன் அதை விரும்புவதில்லை.